ai4bharat/Pralekha huggingface dataset:
وزیراعظم کا دفتر
وزیر اعظم نے ، پارلیمنٹ میں نیتا جی سبھاس چندر بوس کو اعزاز بخشنے کی تقریب میں شرکت کی غرض سے منتخب کئے گئے نوجوانوں سے بات چیت کی۔ ان نوجوانوں کو پراکرم دیوس کے موقع پر، 7-لوک کلیان مارگ پر ’اپنے لیڈر کو جانئے‘ پروگرام کے تحت منتخب کیا گیا تھا
وزیر اعظم نے نوجوانوں کے ساتھ بے تکلفی کے ساتھ بات چیت کی
وزیر اعظم نے نیتا جی سبھاس چندر بوس کی زندگی کے مختلف پہلوؤں اوریہ کہ ہم ان سے کیا سیکھ سکتے ہیں، کے بارے میں تبادلہ خیال کیا
وزیر اعظم نے نوجوانوں کو مشورہ دیا کہ وہ تاریخی شخصیات کی سوانح حیات پڑھیں تاکہ یہ جان سکیں کہ ان تاریخی شخصیات کو اپنی زندگی میں کس قسم کے چیلنجز کا سامنا کرنا پڑا تھااور انہوں نے ان چیلنجوں پر کیسے قابو پایا
نوجوانوں نے وزیراعظم سے ملاقات کرنے اور پارلیمنٹ کے سینٹرل ہال میں بیٹھنے کا منفرد موقع ملنے پر اپنے جوش و خروش کا اظہار کیا
وزیر اعظم جناب نریندر مودی نے آج پراکرم دیوس کے موقع پر، ’اپنے لیڈر کو جانئے‘ پروگرام کے تحت، پارلیمنٹ کے سینٹرل ہال میں نیتا جی سبھاس چندر بوس کو اعزاز بخشنے کی تقریب میں شرکت کی غرض سے منتخب کئے گئے نوجوانوں سے بات چیت کی۔یہ بات چیت ان کی رہائش گاہ 7، لوک کلیان مارگ پر ہوئی۔
وزیر اعظم نے نوجوانوں کے ساتھ بے تکلفی کے ساتھ اور آزادانہ ماحول میں بات چیت کی ۔ انہوں نے نیتا جی سبھاش چندر بوس کی زندگی کے مختلف پہلوؤں اوریہ بھی کہ ہم ان سے کیا سیکھ سکتے ہیں، کے بارے میں تبادلہ خیال کیا۔انہوں نے یہ مشورہ بھی دیا کہ انہیں تاریخی شخصیات کی سوانح عمری پڑھنے کی کوشش کرنی چاہئے تاکہ وہ جان سکیں کہ ان تاریخی شخصیات کو اپنی زندگی میں کس قسم کے چیلنجز کا سامنا کرنا پڑاتھا اور انہوں نے ان چیلنجوں پر کیسے قابو پایا۔
نوجوانوں نے ملک کے وزیر اعظم سے ملاقات کرنے اور پارلیمنٹ کے سنٹرل ہال میں بیٹھنے کا منفرد موقع ملنے پر اپنی خوشی اور جوش و خروش کا اظہار کیا۔انہوں نے مزید کہا کہ اس پروگرام کے ذریعہ ،ملک کےکونے کونے سے آئے بہت سےافراد سے مل کر، انہیں کثرت میں وحدت سے متعلق سمجھ بھی فراہم ہوئی ہے۔
ماضی کے طرز عمل کے مقابلے ایک خوش آئند تبدیلی کے تحت،جس میں پارلیمنٹ میں قومی شخصیات کو خراج عقیدت پیش کرنے کے لیے صرف معزز شخصیات کو مدعو کیا جاتا تھا، نیتا جی سبھاش چندر بوس کے اعزاز میں پارلیمنٹ میں گلہائے عقیدت نذر کرنے کی تقریب میں شرکت کی غرض سے ملک بھر سے ان 80 نوجوانوں کو منتخب کیا گیا ہے۔ ان نوجوانوں کا انتخاب ’اپنے لیڈر کو جانئے‘ پروگرام کے تحت کیا گیا ہے، یہ پروگرام، مایہ ناز قومی ممتاز شخصیات کی زندگیوں اور ان کے گراں قدر تعاون کے بار ے میں ملک کے نوجوانوں میں معلومات اور آگاہی پھیلانے کے مقصد سے ایک موثر وسیلے کے طور پر شروع کیا گیا تھا تاکہ پارلیمنٹ میں ان شخصیات کو گلہائے عقیدت پیش کیا جاسکے۔ان نوجوانوں کو نیتاجی سبھاش چندر بوس کی حیات اور گراں قدر تعاون کے بارے میں مقابلے کے ذریعہ ضلع اور ریاستی سطح پر یونیورسٹیوں سے ، ایک وسیع، معروضی اور میرٹ پر مبنی عمل کے ذریعے منتخب کیا گیا تھا جس میں دیکشا پورٹل اورمائی جی او وی کےبارے میں معلومات عامہ کے مقابلےاورفن خطابت /تقریر وں کے مقابلے شامل تھے ۔ان میں سے 31 نوجوانوں کو پارلیمنٹ کے سینٹرہال میں گلہائے عقیدت نذر کرنے کی تقریب کے دوران نیتا جی کے گراں قدر تعاون کے بارے میں اظہار خیال کرنے کا موقع بھی فراہم ہوا ۔انہوں نے پانچ زبانوں ، ہندی ، انگریزی ، سنسکرت ،مراٹھی اور بنگلہ زبانوں میں اظہار خیال کیا ۔
وزارت دفاع
صدر جمہوریہ ہند نےبحریہ کے آپریشن کے مظاہرے کا معائنہ کیا اور دیسی طیار بردار جہاز وکرانت کا دورہ کیا
نئی دہلی۔ 22 دسمبر عزت مآب صدر جمہوریہ ہند جناب رام ناتھ کووند نے 22 دسمبر 21 کو ایرناکولم چینل میں بحریہ کے آپریشن کا مظاہرہ دیکھا، جس میں بحری صلاحیتوں اور طریقہ کار کو دکھایا گیا ۔ کیرالہ کے گورنر جناب عارف محمد خان اور فلیگ آفیسر کمانڈنگ ان چیف وائس ایڈمرل ایم اے ہمپی ہولی، اے وی ایس ایم، این ایم بھی صدر جمہوریہ کے ہمراہ تھے۔
40 منٹ تک جاری رہنے والی اس شاندار تقریب میں بحری جہازوں اور طیاروں کی جنگی صلاحیت کا مظاہرہ کیا گیا جس میں مصنوعی ساحلی جاسوسی سرگرمی اور گھات لگا کر حملہ، تیز رفتار انٹرسیپٹر کرافٹ کے ذریعہ تیزی پرواز، ساحل پر بمباری، ہیلوبیٹکس، سونار ڈنک آپریشن، بورڈنگ آپریشن اور بحریہ کے ہوائی جہازکے ذریعہ کارگو سلنگ آپریشن شامل تھے۔ آج کے دن اہم جھلکیاں تھیں، بحری جہازکے ذریعہ اسٹیم پاسٹ کے ساتھ ساتھ سیل ٹریننگ بحری جہاز 'ترنگنی' کے یارڈ اور ہتھیاروں کی دیکھ بھال جو صدرجمہوریہ کے اعزاز میں تین بار جئے کا نعرے لگاتے ہوئے ایک کالم کی شکل میں اپنی صلاحیت کا مظاہرہ کر رہے تھے۔ تقریب کا اختتام بحریہ کے بینڈ کی بہترین دھن اور طیارے کے ذریعہ فلائی پاسٹ کے ساتھ ہوا۔
صدرجمہوریہ ہند نے کوچی کےکوچی شپ یارڈ لمیٹڈ میں زیر تعمیر دیسی طیارہ بردار بحری جہاز‘‘ وکرانت’’ کا بھی دورہ کیا۔ یہ صدر جمہوریہ کا اس جہاز کا پہلا دورہ تھا۔ جناب کووند کو وکرانت جہاز کے عمل آوری کی تجربات کی پیشرفت کے بارے میں معلومات فراہم کی گئیں۔
دیسی طیارہ بردارجہاز کی تعمیر میں دیسی مواد 19341 کروڑ روپے کی مجموعی پروجیکٹ لاگت تقریبا 76فیصد ہے۔ آئی اے سی میں ہندوستانی صنعتی گھرانوں اور تقریباً 100ایم ایس ایم ای کے ذریعہ تیار کردہ دیگر آلات کے علاوہ بڑی تعدادمیں دیسی موادجیسے اسٹیل کا استعمال کیا گیا ہے۔بحری جہاز کی ملک میں ہی تعمیر نے روزگار کے مواقع پیدا کیے ہیں اور گھریلو معیشت پراس کا گہر اثر پڑتا ہے۔ طیارہ بردار جہاز کی تعمیر کے کام کے لیے تقریباً 2000 شپ یارڈ اور 13000 نان یارڈ اہلکاروں کو سالانہ روزگار فراہم کی گئی ہے۔
طاقتور جنگی جہاز کے ایک مختصر سیر کے بعد، صدر جمہوریہ نے پیشرفت پر اطمینان کا اظہار کیا اور دیسی طیار بردار جہاز کی تعمیر میں دیسی صلاحیتوں کے فروغ کی سمت ہندوستانی بحریہ اور کوچین شپ یارڈ کی کوششوں کی ستائش کی جو 'خود انحصار ہندوستان' کے لیے ملک کی دریافت کی ایک روشن مثال ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج (
U-14675
(Visitor Counter : 108
بجلی کی وزارت
مرکزی کابینہ نے بہار میں 1320 میگا واٹ صلاحیت والے بکسر تھرمل پاور پروجیکٹ کے لئے سرمایہ کاری کی تجویز کو منظوری دی
نئی دہلی، 7 مارچ 2019، وزیراعظم جناب نریندر مودی کی زیر صدارت اقتصادی امور کی کابینہ کمیٹی کی میٹنگ میں آج بہار کے بکسر ضلع میں 2x660 میگاواٹ کی صلاحیت والے بکسر تھرمل پاور پلانٹ  کے لئے سرمایہ کاری کی تجویز کو منظوری دی۔
اس پروجیکٹ کی تکمیل 10439.09 کروڑ روپے کی لاگت سے ہوگی اور اس پروجیکٹ کا نفاذ ایس جے وی این تھرمل پرائیویٹ لمیٹیڈ کے ذریعہ کیا جائے گا جو کہ حکومت ہند کی وزارت توانائی کے تحت آنے والی ایک منی رتن سی پی ایس یو ہے جو ایس جے وی این کی ملکیت والی ملحقہ کمپنی ہے۔
بکسر ٹی پی پی فی اکائی 660 میگاواٹ کی صلاحیت والی دو اکائیوں کے ساتھ سپر کریٹکل ٹکنالوجی پر مبنی ہوگا۔ یہ ماحول کے تحفظ کے لئے جدید ترین اخراج کنٹرول ٹکنالوجی سے لیس ہوں گے ۔یہ اعلی صلاحیت کے حامل پلانٹ ہوں گے اور بجلی کی پیدوار کے لئے ایندھن کی کم مقدار کا استعمال کریں گے۔بکسر ٹی پی پی سے بہار اور مشرقی خطے میں بجلی کی قلت میں کمی آئے گی۔ حکومت بہار پہلے ہی پروجیکٹ سے 85 فیصد بجلی کی خرید کے لئے معاہدے پر دستخط کرچکی ہے۔
اس پروجیکٹ سے بڑی تعداد میں بالواسطہ بلاواسطہ روزگار کے مواقع پیدا ہوں گے اور پروجیکٹ والے علاقے میں دیگر سماجی اقتصادی ترقی کی راہ بھی ہموار ہوگی۔ بکسر ٹی پی پی 24۔2023 سے فائدہ پہنچانا شروع کردے گا۔
۔۔۔۔۔۔۔۔۔۔۔
م ن۔م م ۔ن ا۔
U- 1453
(Visitor Counter : 11
صحت اور خاندانی بہبود کی وزارت
کووڈ – 19 کے سبب اموات کی تعداد کے بارے میں مفروضات بنام حقائق
کووڈ -19 کے سبب اموات کے بارے میں ہیلتھ مینجمنٹ انفورمیشن سسٹم ایچ ایم آئی ایس اور سی آر ایس کے اعداد وشمار کے موازنے سے لئے گئے اندازے جھوٹے اور قیاس آرائی پر مبنی ہیں
بھارت میں کووڈ – 19 کے سبب ہونے والی اموات کی ریکارڈ کا ایک زبردست نظام موجود ہے
نئی دہلی، 14 ؍جولائی : میڈیا کی رپورٹوں میں ایسی قیاس آرائیاں سامنے آئی ہیں، جن میں یہ دعویٰ کیا گیا ہے کہ کووڈ – 19 کی وجہ سے زیادہ اموات کی تعداد قومی صحت مشن کے صحت بندوبست انفارمیشن سسٹم ایچ ایم آئی ایس کے اعداد وشمار پر مبنی ہیں۔ یہ رپورٹ غلطیوں اور بے بنیاد حوالوں کی تشخیص کے لئے اعداد وشمار کا موازنہ یعنی سول رجسٹریشن سسٹم  اور ایچ ایم آئی ایس کا باہم موزا نہ کرتی ہے اس طرح کی رپورٹیں قیاس پر مبنی ہیں اور ان کی کوئی خاطر خواہ بنیاد نہیں ہے۔
اموات کی تعداد کا حوالہ دیتے ہوئے، جو ایچ ایم آئی ایس میں درج ہوئی ہیں، میڈیا رپورٹوں میں کہا گیا ہے کہ دیگر معلومات کی عدم موجودگی میں ان اموات کو کووڈ – 19 سے جڑی اموات کے طور پر سمجھا جانا چاہئے۔ میڈیا کی رپورٹس کے مطابق ، جو 2 لاکھ 50 ہزار سے زیادہ اموات ہوئی ہیں، ان کی وجوہات کا پتہ نہیں چلا ہے۔ رونما ہونے والی کسی بھی موت کو بے بنیاد طور پر کووڈ – 19 کے نتیجے میں رو نما ہوئی موت قرار دینا سوائے اس کے کہ اسے اعداد وشمار کی بنیاد پر رونما ہونا بتایا گیا ہو، اپنی نوعیت کے اعتبار سے غلط بات ہے اور اس طرح کا مطالب اور معنی عکس کرنا صرف تخیل کا نتیجہ ہوتا ہے۔
اس بات کو دہرا یا گیا ہے کہ مرکزی حکومت کووڈ کے اعداد وشمار کے بندوبست کے تئیں اپنی اپروچ میں شفاف رہی ہے اور کووڈ – 19 سے متعلق تمام اموات کی ریکارڈنگ کا ایک زبردست نظام پہلے ہی موجود ہے۔ تمام ریاستوں اور مرکز کے زیر انتظام علاقوں کو یہ ذمہ داری سونپی گئی ہے کہ وہ ایک لگا تار بنیاد پر اس مخصوص نظام میں اعداد وشمار کو اپ ڈیٹ کریں۔ اموات کی تعداد میں بے ضابطگی سے بچنے کے لئے انڈین کونسل آف میڈیکل ریسرچ  نے ہندوستان میں کووڈ - 19 سے متعلق اموات کی مناسب ریکارڈنگ کے لئے گائڈ لائنس جاری کی ہے تاکہ آئی سی ڈی - 10 کوڈس کے مطابق تمام اموات کی درست ریکارڈنگ کی جاسکے، جس کی شفارش ورلڈ ہیلتھ آرگنائزیشن کی طرف سے کی گئی ہے اور یہ ریکارڈنگ اموات کی کوڈنگ سے متعلق ہے۔
ریاستوں اور مرکز کے زیر انتظام علاقوں سے اپیل کی گئی ہے کہ وہ سینٹرل ٹیموں کی تعیناتی کے ذریعے اور مختلف رسمی کمیونی کیشن کے علاوہ کثیر ویڈیو کانفرنسنگ کے ذریعے مجوزہ رہنما خطوط کے مطابق اموات کی صحیح ریکارڈنگ کریں۔ صحت کی مرکزی وزارت نے بھی مستقل طور پر روزانہ کی بنیاد پر اموات اور ضلع کے اعتبار سے معاملوں کی نگرانی کے لئے ایک زبردست رپورٹنگ طریقہ کار کی ضرورت پر زور دیا۔
یہ ایک جانی مانی حقیقت ہے کہ کووڈ عالمی وبا جیسے طویل عوامی صحت کے بحران کے دوران ریکارڈ کی گئی اموات میں ہمیشہ فرق رہے گا۔ اور اموات کے بارے میں منظم طور پر کی گئی تحقیقی مطالعات عام طور پر اس وقت کئے جاتے ہیں، جب اموات سے متعلق اعداد و شمار با خبر ذرائع سے دستیاب ہوں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ح ا۔ ق ر
6521U-
(Visitor Counter : 244
کوئلے کی وزارت
بڑھتی ہوئی مانگ کو پورا کرنے کے لیے کوئلے کی پیداوار کو بڑھانا
ہندوستان میں کوئلے سے دور، منتقلی مستقبل قریب میں نہیں نظر آرہی ہے۔ اگرچہ ہندوستان قابل تجدید/نن- فوسل پر مبنی توانائی پر زور دے رہا ہے، تاہم اِنرجی باسکٹ میں کوئلے کا حصہ آنے والے سالوں میں نمایاں رہنے والا ہے۔ بھارت اپنی توانائی کی بڑھتی ہوئی ضروریات کو پورا کرنے کے لیے کوئلے کی پیداوار میں اضافہ کر رہا ہے۔ ہندوستان میں کوئلے کی کل کھپت کا ابھی عروج پر پہنچنا باقی ہے۔ اقتصادی جائزہ 2021-22 میں کوئلے کی طلب 2030 تک 1.3 سے 1.5 بلین ٹن کی حد میں ہے جبکہ موجودہ سطح تقریباً 1000 میٹرک ٹن ہے۔ یہ اندازہ لگایا جاتا ہے کہ کوئلے کی مانگ میں اضافہ جاری رہے گا اور 2040 کے آس پاس یہ اپنی چوٹی پر پہنچ سکتی ہے۔ اس طرح، قابل تجدید توانائی پر زور دینے کے باوجود، کوئلہ ہندوستان کی بڑھتی ہوئی ترقیاتی ضروریات کو پورا کرنے کے لیے توانائی کے بنیادی ذریعہ کے طور پر برقرار رہے گا۔
 : 2014 – 2022 کے درمیان بند/ معطل/ متروک کوئلے کی کانوں کی تفصیلات ریاست کے لحاظ سے ذیل میں دی گئی ہیں :
|
|
نمبر شمار
|
|
ریاست
|
|
کوئلے کی کانوں کی تعداد
|
|
1
|
|
آسام
|
|
3
|
|
2
|
|
چھتیس گڑھ
|
|
17
|
|
3
|
|
جھارکھنڈ
|
|
29
|
|
4
|
|
مدھیہ پردیش
|
|
20
|
|
5
|
|
مہاراشٹر
|
|
13
|
|
6
|
|
اڈیشہ
|
|
5
|
|
7
|
|
تلنگانہ
|
|
12
|
|
8
|
|
مغربی بنگال
|
|
26
یہ جانکاری کوئلہ، کانوں اور پارلیمانی امور کے وزیر جناب پرہلاد جوشی نے آج لوک سبھا میں ایک تحریری جواب میں دی۔
وزیراعظم کا دفتر
ناگالینڈ کے وزیر اعلیٰ نے وزیر اعظم سے ملاقات کی
ناگالینڈ کے وزیر اعلیٰ جناب نیفیو ریو نے آج نئی دہلی میں وزیر اعظم جناب نریندر مودی سے ملاقات کی۔
وزیر اعظم کے دفتر نے ٹوئیٹ کیا؛
’’ناگالینڈ کے وزیر اعلیٰ جناب @Neiphiu_Rio نے وزیر اعظم @narendramodi سے ملاقات کی۔‘‘
وزیراعظم کا دفتر
وزیر اعظم نے کووڈ۔ 19 سے متعلق اعلیٰ سطحی جائزہ میٹنگ کی صدارت کی
نئی دلّی، 18 مارچ / وزیر اعظم جناب نریندر مودی نے آج کووڈ۔ 19 سے نمٹنے کے لئے کی جا رہی کوششوں کا ایک اعلیٰ سطحی میٹنگ میں جائزہ لیا۔
اس میٹنگ میں کورونا وائرس سے نمٹنے کے لئے کوششوں اور تیاریوں کو مزید مستحکم کرنے پر تبادلہ خیالات کیا گیا۔ اس میٹنگ میں جانچ سہولیات کو مزید فروغ دینے پر بھی تبادلہ غور کیا گیا۔
وزیر اعظم نے کورونا وائرس سے نمٹنے کے لئے میکنزم تیار کرنے میں افراد، مقامی برادریوں اور تنظیموں کی شمولیت پر زور دیا۔ انہوں اہلکاروں اور تکنیکی ماہرین سے بھی آئندہ اٹھائے جانے والے اقدامات پر زور دیا۔
وزیر اعظم نے کووڈ۔ 19 کا مقابلہ کرنے کے لئے صف اول میں رہنے والوں کا شکریہ ادا کیا جن میں ریاستی حکومتیں، طبی عملہ، پیرا میڈیکل اسٹاف، مسلح اور نیم فوجی دستے کے ساتھ ہوائی بازی شعبہ، میونسپل اسٹاف اور دیگر شامل ہیں۔
وزیر اعظم 19 مارچ، 2020 کو رات آٹھ بجے قوم سے خطاب کریں گے جس میں کووڈ۔ 19 سے متعلق مسائل پر اور اس نمٹنے کے لئے کی جانے والی کوششوں پر بات کریں گے۔
۔۔۔۔۔۔
U.1323ٰ
(
وزارت دفاع
سیاچن گلیشیئر میں جوانوں کو درپیش چیلنج
نئی دہلی، 15 جولائی 2019/ وزیر مملکت جنا ب سری پدنائیک نے جناب سی ایم رمیش کے ایک سوال کے تحریری جواب میں آج راجیہ سبھا کو بتایا کہ سیاچن گلیشیئر پر تعینات فوجیوں کو خصوصاً دشوارگذار درّوں اور انتہائی خراب موسمی حالات جیسے چیلنجوں کا سامنا کرنا پڑتا ہے۔ آب و ہوا کی بے رحم صورتحال کی وجہ سے انسانی جسم کی صلاحیت میں کمی،سورج کی روشنی کی چمک کے نتیجے میں برف کی وجہ سے ہونے والا اندھا پن، برفانی طوفان اور وہائیٹ آؤٹ جیسے چیلنجوں کا سامنا کرنا پڑتا ہے۔ سرحدی پہاڑی چوٹیوں پر تعینات فوجیوں کو برف کے تودے کھسکنے ، گلیشیئر کی سطح پر پڑنے والی دراڑ جیسے خطرات بھی لاحق ہوتےہیں اور انہیں پہاڑ کی بلند چوٹیوں اور گلیشئر کی خطرناک وادیوں میں ہونے والی عام بیماریوں کے علاوہ برف کی دیوار کا بھی سامنا کرنا پڑتا ہے۔
یہاں آنے والی اہم شخصیات ہمیشہ ہی ان فوجیوں کی حوصلہ افزائی کرتی ہیں۔ فلک بوس چوٹیوں پر تعینات فوجیوں کو ہمیشہ ہی ترجیح دی گئی ہے اور ان کے آلات ، ملبوسات ، راشن اور رہائشی سہولیات میں نمایاں بہتری آئی ہے۔
۔۔۔۔۔۔۔۔۔۔۔
م ن۔ ش س ۔ ج۔
U- 3122
(Visitor Counter : 43
آبی وسائل، دریائی ترقیات اور گنگا احیاء کی وزارت
ملک کے 91 اہم آبی ذخائر میں پانی کی سطح
(نئی دلّی ،22 جون؍ ملک کے 91 اہم آبی ذخائر میں پانی کا ذخیرہ 21 جون ، 2018 کو ختم ہونے والے ہفتے کے دوران 29.668 بلین کیوبک میٹرتھا جو کہ ان آبی ذخائر کی کل صلاحیت کا محض 18 فیصد ہے ۔ پانی کی یہ سطح 14 جون ، 2018 کو ختم ہونے والے ہفتے کی سطح کے برابر ہے ۔
ان اہم 91 ذخائر ذخیرہ کرنے کی کل صلاحیت 161.993 بلین کیوبک میٹر ہے جو کہ ملک میں تیار کئے گئے کل ذخائر 257.812 بلین کیوبک میٹرکا 63 فیصد ہے ۔
شمالی خطہ ہماچل پردیش ، پنجاب اور راجستھان کی ریاستوں پر مشتمل ہے ۔ مرکزی آبی کمیشن کے زیر نگرانی 6 ذخائر ہیں جن کی موجودہ ذخیرہ صلاحیت 18.01 بلین کیوبک میٹر ہے ۔
مشرقی خطہ جھارکھنڈ ، اوڈیشہ ، مغربی بنگال اور تری پورہ کی ریاستوں پر مشتمل ہے ۔ اس خطے میں 15 ذخائر مرکزی آبی کمیشن کے تحت ہیں جن موجودہ ذخیرہ 18.83 بلین کیوبک میٹر ہے ۔
مغربی خطہ گجرات اور مہاراشٹر کی ریاستوں پر مشتمل ہے ۔ اس خطے میں مرکزی آبی کمیشن کے تحت 27 آبی ذخائر ہیں جن کی کل موجودہ ذخیرہ 31.26 بلین کیوبک میٹر ہے ۔
مرکزی خطہ اتر پردیش ، اترا کھنڈ ، مدھیہ پردیش اور چھتیس گڑھ پر مشتمل ہے ۔ اس خطے میں مرکزی آبی کمیشن کے تحت کل 12 ذخائر ہیں جن کا کل موجودہ ذخیرہ 42.30 بلین کیوبک میٹر کے بقدرہے ۔
جنوبی خطہ آندھرا پردیش ، تلنگانہ ، ، اے پی اینڈ ٹی جی  ، کرناٹک ، کیرل اور تمل ناڈو پر مشتمل ہے ۔ اس خطے میں مرکزی آبی کمیشن کے تحت 31 آبی ذخائر ہیں جن میں موجودہ ذخیرہ 51.59 بلین کیوبک میٹر ہے ۔
۔ ۔ ۔ ۔ ۔
u. 3239
وزارت ماہی پروری، مویشی پروری و ڈیری
جناب پرشوتم روپالا نے گجرات کے علامتی محل میں یوگ اتسو میں حصہ لیا
یوگ کے بین الاقوامی دن کی تقریب کے لیے الٹی گنتی جاری ہے
نئی دہلی،17 جون، 2022/ حکومت ہند آزادی کا امرت مہوتسو منا رہی ہے اور اس کے حصے کے طور پر آیوش کی وزارت نے یوگ کے بین الاقوامی دن کی الٹی گنتی کے طور پر کچھ تقریبات کا انعقاد کرنے کی تجویز پیش کی ہے۔ ماہی پروری ، مویشیوں کی افزائش نسل اور ڈیئری کی ، حکومت ہند کی وزارت کے ماتحت مویشیوں کی افزائش نسل اور ڈیئری کے محکمے نے ڈیئری کے فروغ سے متعلق قومی بورڈ این ڈی ڈی بی اور گجرات کوآپریٹیو ملک مارکیٹنگ فیڈریشن کے ساتھ مل کر آج گجرات کے علامتی محل سومناتھ میں یوگ کا بین الاقوامی دن 2022 یوگ اتسو کے انعقاد کی الٹی گنتی کی تقریب منائی۔ یوگ اتسو کا اصل مقصد صحیح طرز زندگی اور تغذیاتی خوراک کے ساتھ یوگ ہے۔
ماہی پروری ، مویشیوں کی افزائش نسل اور ڈیئری کے وزیر جناب پرشوتم روپالا نے مہمان خصوصی کے طور پر یوگ اتسو میں شرکت کی۔ اس موقعے پر گجرات سرکار کے مویشیوں کی افزائش نسل اور گائے کی افزائش نسل کے ریاستی وزیر جناب راجیش چداسما ، پارلیمنٹ ممبر  اور مویشیوں کی افزائش نسل اور ڈیئری کے حکومت ہند کے سکریٹری جناب اتل چترویدی بھی مووجد تھے۔
تقریبات کا آغاز شخصیتوں کے ہاتھوں شمع جلائے جانے سے ہوا ۔ اس کے بعد جناب نرمدان گدری کی طرف سے مقامی رقص بیرو پیش کیا گیا اور جناب اپورو اوم کی طرف سے یوگ پیش کیا گیا۔ این ڈی ڈی بی کے چیئرمین جناب منیش شاہ نے مہمان شخصیتوں اور آس پاس کے علاقوں سے آئے ہوئے ڈیئری فارمرز کا شکریہ ادا کیا۔ یوگ اتسو سے خطاب کرتے ہوئے ماہی گیری ، مویشیوں کے افزائش نسل اور ڈیئری کے مرکزی وزیر جناب پرشوتم روپالا نے خطاب کرتے ہوئے کہا کہ یوگ کی ملک گیر مقبولیت بھارت کے لیے فخر کی بات ہے۔ کیونکہ یوگ ہماری ثقافت اور روحانی وراثت کا ایک لازمی حصہ ہے۔ کسی بھی شخص کو نہ صرف ورزش  کی ضرورت ہوتی ہے بلکہ صحت بخش اور تغذیہ بخش خوراک کی بھی ضرورت ہوتی ہے۔ یہ بات روز روشن کی طرح اعیاں ہے کہ دودھ سبھی توانائی والی لازمی تغذیاتی غذاؤں کا ایک اچھا وسیلہ ہے اور تقریباً مکمل غذا ہے۔ آج ہمارا ملک دنیا میں دودھ کی پیداوار والا سب سے بڑا ملک ہے جس نے 21-2020 کے دوران 209 اعشاریہ نو چھ ملین ٹن دودھ کی سالانہ پیداوار کی۔ یہ شعبہ خاص طور پر مائیکرو ، چھوٹے اور اوسط کاروبار کے لیے اہم ہے اور اس سے دیہی علاقوں میں روزگار کے موقعے پیدا ہو رہے ہیں۔
انہوں نے اورگینک کھاد اور این ڈی ڈی بی کی تیار کردہ ششو سنجیوینی  پر مبنی گوبر گیس گارے کی شروعات بھی کی۔ مویشیوں کے افزائش نسل اور ڈیئری کے سکریٹری جناب اتل چترویدی نے زور دے کر کہا کہ یوگ ایک دیرپا طرز زندگی کا راستہ دکھاتا ہے بشرطیکہ یہ سماج میں اپنایا جائے اور محکمے کا مقصد یوگ کے بین الاقوامی دن 2022 کی سرگرمیوں میں مزید لوگوں کو شامل کیا جائے۔
مویشیوں کے افزائش نسل اور گائے کی افزائش نسل کے ریاستی وزیر جناب دیو بھائی مالم اور ممبر پارلیمنٹ جناب راجیش چداسما نے ہماری روز مرہ کی زندگی میں یوگ کی اہمیت کو اجاگر کیا ۔
مرکزی وزیر نے جونا گڑھ ، امریلی ، گیر ، سومناتھ اور راج کوٹ کے ایک ہزار سے زیادہ ڈیئری فارمرز کے یوگ اجلاس میں شرکت کی۔ مختلف کوا ٓپریٹیو اور دودھ کی پیداوار کرنے والی کمپنیوں کے 7 لاکھ سے زیادہ ڈیئری فارمرز نے یوگ اتسو میں ورچوئل وسیلے سے شرکت کی۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کےتحت اب تک 35 کروڑ 28 لاکھ کووڈ سے بچاؤ کی ویکسین لگائی جاچکی ہے۔
گزشتہ چوبیس گھنٹوں کے دوران بھارت میں 39,796معاملے درج کئے گئے ہیں۔
بھارت میں زیر علاج مریضوں کی تعداد کم ہو کر 4,82,071 ہوگئی۔
متاثرہ معاملات کُل معاملات کا 1.58 فیصد پر مشتمل ہے۔
ملک بھر میں اب تک مجموعی طور پر , 2,97,00,430 افراد روبہ صحت ہوچکے ہیں۔
گزشتہ چوبیس گھنٹوں کے دوران42,352 مریض صحت یاب ہوچکے ہیں۔
مسلسل 53 ویں دن یومیہ صحت یاب ہونے والے افراد کی شرح روزانہ نئے معاملات سے زیادہ ہے۔
صحتیابی کی شرح بڑھ کر 97.11 فیصد ہوگئی۔
ہفتہ وار متاثرہ افراد کی شرح 5 فیصد سے کم رہی اور سردست یہ 2.40 فیصد ہے۔
لگاتار 28ویں دن متاثرہ پائے جانے والے افراد کی یومیہ شرح5 فیصد سے بھی کم رہی۔ اور یہ 2.61 فیصد ہے۔
طبی جانچ کی صلاحیت میں خاطر خواہ اضافہ کیاگیا ہے اور اب تک مجموعی طور پر 41.97 کروڑ ٹیسٹ کئے گئے ہیں۔
ارضیاتی سائنس کی وزارت
ازحدشدیدسمندری طوفان ’فانی ‘جو خلیج بنگال کےشمال مشرق اور قرب وجوار کے مغربی وسطی حصے میں سایہ فگن ہے ،اس کی گھنٹے وار تفصیل
نئیدہلی03 مئی۔
|
|
مشاہدے کی تاریخ /وقت 
|
|
3 مئی 2019
|
|
محل وقوع ارض البلد /طول البلد
|
|
3مئی 2019 کو صبح ساڑھے دس بجے بھارتی وقت کے مطابق پوری سے 20 کلومیٹر جنوب میں اوربھوبنیشورکے 25کلومیٹر جنوب میں20ڈگری شمال ارض البد اور 85.8 ڈگری مشرق طول البلد پر ازحدشدیدسمندری طوفان فانی سایہ فگن
|
|
سمندری طوفان کے دوران چلنے والی ہوا کی رفتار
|
|
ہواکی رفتار 165سے 175 کلومیٹر فی گھنٹہ ،جو بڑھ کر 190 کلومیٹر فی گھنٹہ تک پہنچ سکتی ہے۔
پوری سے سب سے زیادہ ہوا یعنی 142 کئومیٹر ہوا کی رفتار کی خبر ملی تھی جو بھاتی معیاری وقت کے مطابق آج صبح ساڑھے سات بجے تک بڑھ کر 174 کلومیٹر فی گھنٹہ تک پہنچ سکتی تھی
|
|
پیش گوئی
|
|
فانی نام کے اس سمندری طوفا ن کی شدت ازحد شدید ہے اور اس بات کے قوی امکانات پائے جاتے ہیں کہ یہ سمندری طوفان شمال –شمال مشرقی کی جانب پیش قدمی کرے گا اور آئندہ تین گھنٹوں کے دوران اپنی شکل بدل کر شدید ترین سمندری طوفان کی شکل اختیار کرلے گا
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2032
(Visitor Counter : 61
زراعت اور کاشتکاروں کی فلاح و بہبود کی وزارت
زراعت میں قومی ای-حکمرانی منصوبہ
سردست ریاستوں کی فنڈنگ کرنے کے لئے زراعت میں قومی ای –حکمرانی منصوبہ  جاری رہے گا۔
زرعی سرگرمیوں سے متعلق معلومات تک کسانوں کی رسائی کے لئے واحد ونڈو کے طورپر ایک پورٹل  تیار کیا گیا ہے۔
حکومت نے زراعت کو جدید بنانے کے لئے مختلف ڈجیٹل اقدامات شروع کئے ہیں۔ جیسے :
- کسانوں کو اہم معلومات جیسے موسم ، منڈی کی قیمت ، پودوں کا تحفظ ، ڈیلروں کے بارے میں معلومات  ، کھیتی کی مشینری ، مٹی کی زرخیز ی سے متعلق کارڈ ، کولڈ اسٹوریج اور گودام وغیرہ ، مویشیوں کے طبی سینٹر اور ڈائگنوسٹک لیب وغیرہ فراہم کرنے کے لئے ‘‘کسان سویدھا’’ موبائل ایپ کی تیاری ، منڈی کی معلومات کے ساتھ کسانوں کو اپنی پیداوار فروخت کرنے ، منڈی کی موجودہ قیمتوں اور مارکیٹ میں مانگ وغیرہ کے بارے میں بہتر معلومات حاصل ہوتی ہیں۔اس طرح وہ صحیح وقت اور صحیح قیمت پر اپنی پیداوار فروخت کرنے کا فیصلہ کرسکتے ہیں۔
- زرعی تحقیق کی بھارتی کونسل  نے ریاستی زرعی یونیورسٹیوں ، کرشی وگیان کیندرو ںاور آئی سی اے آر کے ذریعہ تیار کی گئی مختلف ایپس کو اپنی ویب سائٹ پر اپ لوڈ کیا ہے۔ یہ موبائل ایپ فصلوں ، باغبانی ، مویشی پروری ، ڈیری ، پولٹری ، ماہی گیری ، قدرتی وسائل کے بندوبست اوراس سے جڑے موضوعات پر تیار کئے گئے ہیں جو کسانوں کو مختلف اشیا کی مارکیٹ کی قیمتوں اور پیکج کے طریقہ کار کے علاوہ موسم سے متعلق معلومات اور مشاورتی خدمات فراہم کرتے ہیں۔
- کسانوں کو ایک آن لائن الیکٹرانک ٹریڈنگ پلیٹ فارم فراہم کرنے کے لئے ای- نیشنل ایگری کلچر مارکیٹ کا آغاز ۔
- مختلف پروگراموں /شعبوں جیسے خلاء کواستعمال کرتے ہوئے زرعی پیداوار کی پیش گوئی ،زراعت سے متعلق موسمیاتی معلومات اور زمین پر مبنی مشاہداتی پروجیکٹ کے لئے خلائی ٹکنالوجی کا استعمال ، جیو انفارمیٹکس کا استعمال کرتے ہوئے باغبانی کے جائزے اور بندوبست کے مربوط پروگرام ، قومی زرعی خشک سالی جائزہ اور نگرانی نظام ،چاول کی پیداوار کے علاقے کی میپنگ ، بنیادی ڈھانچے کی جیو ٹیگنگ اور راشٹریہ کرشی وکاس یوجنا اور فصل بیمہ کے تحت اثاثوں اور بنیادی ڈھانچے کی جیوٹیگنگ شامل ہے۔
یہ معلومات آج زراعت اور کسانو ں کی بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں فراہم کی ۔
کانکنی کی وزارت
دسمبر 2022 میں ہندوستان کی معدنی پیداوار میں 10 فیصدکا اضافہ
دس اہم معدنیات کی پیداوار مثبت شرح نمو کا اشارہ
اپریل تا دسمبر 2022- 23 کے دوران پیداوار میں مجموعی شرح نمو 5.4 فیصد
انڈین بیورو آف مائنز  کے حتمی اعداد و شمار کے مطابق ماہ دسمبر، 2022  کے لیے کان کنی اور کان کنی کے شعبے کی معدنی پیداوار کا اشاریہ 107.4 پر رہا ہے، جو کہ ماہ دسمبر 2021 کی سطح کے مقابلے میں 9.8 فیصد زیادہ ہے۔ ۔ ساتھ ہی، اپریل تا دسمبر 2022-23 کی مدت کے لیے مجموعی شرح نمو پچھلے سال کی اسی مدت کے مقابلے میں 5.4 فیصد ہے۔
دسمبر 2022 میں اہم معدنیات کی پیداواری سطح یہ تھی: کوئلہ 833 لاکھ ٹن، لگنائٹ 35 لاکھ ٹن، قدرتی گیس  2888 ملین مکعب، پیٹرولیم  25 لاکھ ٹن، باکسائٹ 2272 ہزار ٹن، کرومائیٹ 340 ہزار ٹن، کاپر کانک 10 ہزار ٹن، سونا 174 کلو گرام، خام لوہا 251 لاکھ ٹن، لیڈ کنس 30 ہزار ٹن، مینگنیز 307 ہزار ٹن، جستہ 137 ہزار ٹن، چونا پتھر 355 لاکھ ٹن، فاسفورائٹ 170 ہزار ٹن، میگنیسائٹ 9 ہزار ٹن اور ڈائمنڈ 43 قیراط۔
دسمبر 2021 کے مقابلے میں دسمبر 2022 کے دوران مثبت شرح نمو دکھانے والی اہم معدنیات میں شامل ہیں: سونا ، فاسفورائٹ ، لوہا ، چونا پتھر ، مینگنیز ، کوئلہ  )، جستہ ، لیڈ کنک ، کاپر کنک ، اور قدرتی گیس ۔ منفی شرح نمو دکھانے والی دیگر اہم معدنیات میں شامل ہیں: پیٹرولیم ، باکسائٹ ، لگنائٹ ، کرومائٹ ، میگنیسائٹ  اور ڈائمنڈ ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
1805
(Visitor Counter : 72
وزیراعظم کا دفتر
پریکشا پہ چرچا امتحانات اور زندگی سے متعلق بہت سے مسائل کے لیے ایک متحرک فورم ہے: وزیر اعظم
نئی دہلی۔ 16 اپریل وزیر اعظم جناب نریندر مودی نے مطلع کیا ہے کہ پریکشا پہ چرچا کے تمام بات چیت کے حقائق نمو ایپ کے اختراعی طور پر تیار کردہ سیکشن میں مل سکتی ہیں۔
ایک ٹویٹ میں، وزیر اعظم نے کہا؛
"مجھے اپنے متحرک #ایکزام واریئر کے ساتھ بات چیت کرنے میں لطف آتا ہے۔پریکشا پہ چرچا امتحانات اور زندگی سے متعلق بہت سے مسائل کے لیے ایک متحرک فورم ہے۔ان تمام بات چیت کے حقائق نمو ایپ کے اختراعی طور پر تیار کردہ سیکشن میں مل سکتی ہیں۔"